**PRIJAVE NA IAEA DOGAĐAJE U OKVIRU TEHNIČKE POMOĆI**

**Prijave za edukaciju/obuku***koji organizira IAEA u programu tehničke pomoći (nacionalni, regionalni i interregionalni projekti), potrebno je provesti putem platforme InTouch+, korištenjem korisničkog imena i lozinke iz sustava NUCLEUS. Detaljne upute su na poveznici:* [**https://intouchplus.iaea.org**](https://intouchplus.iaea.org/)

*Za upotrebu sustava NUCLEUS potrebno je registrirati se i kreirati korisnički račun, kojim se zatim prijavljujete na InTouch+. Upute za prijavu u NUCLEUS su na poveznici*: [**https://websso.iaea.org/IM/UserRegistrationPage.aspx**](https://websso.iaea.org/IM/UserRegistrationPage.aspx) .

***Ako prijava nije moguća kroz InTouch+*** *potrebno je popuniti odgovarajući obrazac iz prijave/obavijesti, a uz popunjeni obrazac prilažu se i potrebni popratni dokumenti. Sken popunjenog i potpisanog obrasca šalje se elektroničkom poštom na suglasnost nacionalnoj kontakt osobi za taj regionalni projekt (Project Counterpart), a Project Counterpart zatim potpisanu prijavu šalje na odobravanje Osobi za kontakt za Program tehničke suradnje i pomoći IAEA (National Liaison Officer-NLO) koja obrazac za prijavu odobrava / potpisuje i šalje u IAEA.*

*Troškove sudjelovanja (put, smještaj, dnevnice) u aktivnostima u okviru programa tehničke suradnje i pomoći pokriva IAEA prema uvjetima u pozivu.*

***Napomena:*** *Tečajevi obuke su primarno namijenjeni mlađim kandidatima s iskustvom do 2 godine na poslovima vezanim uz područja za koje se provodi obuka. Općenito, kandidati ne bi trebali biti stariji od 50 godina, a od starijih kandidata očekuje se sudjelovanje na radionicama i sastancima.*

*Također, u postupku selekcije IAEA prednost ima kandidat koji nije nedavno sudjelovao na istoj ili sličnoj aktivnosti.*

**U prijavama:**

* ***koristiti isključivo službenu e-mail adresu*** *(ne koristiti privatnu e-mail adresu)*
* **uz prijavu priložiti potpisanu suglasnost poslodavca**[[1]](#footnote-1)
* podaci u prijavi moraju biti točni, navesti jasno i sažeto opis posla koji je relevantan za događaj koji se prijavljuje, prethodno provjeriti pravopis teksta koji se unosi u prijavu (na engleskom)
* kod prijave u inTouch+ sustavu, suglasnost poslodavca priložiti pod „Dokumenti“*, a* kod prijava preko odgovarajućeg obrasca,suglasnost priložiti uz obrazac prijave i ostale popratne dokumente
* prijave preko odgovarajućeg obrascas ostalim dokazimadostavljati elektroničkom poštom na ztecic@mup.hr

**Rok za dostavu prijave:**

* *prijave dostavljati prema roku koji je odredilo regulatorno tijelo, a naznačen je kod svake objave događaja, u pravilu je to tjedan dana prije roka u pozivu IAEA.* **Prijave dostavljene nakon roka regulatornog tijela neće se razmatrati.**

Svaki sudionik koji je primio financijsku potporu za sudjelovanje na IAEA događaju obvezan je dostaviti **izvješće[[2]](#footnote-2)** o sudjelovanju. **Obrazac izvješća nalazi se** [**ovdje**](https://civilna-zastita.gov.hr/medjunarodna-agencija-za-atomsku-energiju-iaea/237). Rok za dostavu izvješća je 2 tjedna nakon završetka događaja.

**PRIJAVE NA DRUGE DOGAĐAJE IAEA**

***Prijave na konferencije, simpozije, tehničke sastanke,*** *koje se provode u okviru drugih programa IAEA-e provode se popunjavanjem odgovarajućeg obrasca. Obrazac možete dostaviti elektroničkom poštom.*

**Za prijavu na međunarodnu konferenciju i simpozij potreban je:**

* ispunjen obrazac (objavljen online za svaku konferenciju ili simpozij posebno)
* ispunjen obrazac za prijavu rada (aktivno sudjelovanje)
* ispunjen obrazac zahtjeva za financijsku potporu. Zahtjev za financijsku potporu prihvatljiv je samo u slučaju aktivnog sudjelovanja
* u prijavi koristiti isključivo službenu e-mail adresu
* uz prijavu priložiti ovjerenu suglasnost poslodavca za prijavu[[3]](#footnote-3)
* prijave dostavljati elektroničkom poštom na Mihaela.Baric@mvep.hr (FP), a u kopiju staviti ztecic@mup.hr (RFP/NLO).

**Za prijavu na tehnički sastanak potreban je:**

* ispunjen obrazac (koristiti službenu e-mail adresuu prijavi)
* ispunjen obrazac za prijavu prezentacije / rada
* ispunjen obrazac zahtjeva za financijske potpore IAEA. Zahtjev za financijsku potporumoguć je samo u slučaju aktivnog sudjelovanja
* uz prijavu priložiti ovjerenu suglasnost poslodavcaza prijavu3
* prijave dostavljati elektroničkom poštom na ztecic@mup.hr (RFP/NLO).

**Rok za dostavu prijave:**

* *prijave dostavljati prema roku koji je odredilo regulatorno tijelo, a naznačen je kod svake objave događaja, u pravilu je to tjedan dana prije roka u pozivu IAEA.* **Prijave dostavljene nakon roka regulatornog tijela neće se razmatrati***.*

Svaki sudionik koji je primio financijsku potporu za sudjelovanje na IAEA događaju obvezan je dostaviti **izvješće [[4]](#footnote-4)** o sudjelovanju. **Obrazac za izvješće je** [**ovdje**](https://civilna-zastita.gov.hr/medjunarodna-agencija-za-atomsku-energiju-iaea/237)**.**

Rok za dostavu izvješća je 2 tjedna nakon završetka događaja.

1. S*uglasnost poslodavca za prijavu kandidata je na hrvatskom, a treba sadržavati:**naziv događaja na engl., RER XXXXXXX, EVT XXXXX oznaku događaja, datum i mjesto održavanja, ime i prezime kandidata, navod da je kandidat stalno zaposlen kod poslodavca, traži li se financijska potpora od IAEA te izjavu da će kandidat nakon sudjelovanja dostaviti izvješće o sudjelovanju ukoliko mu bude osigurana financijska potpora IAEA.**Priložiti u inTouch+ sustavu pod „Dokumenti“* [↑](#footnote-ref-1)
2. Izvješće treba sadržavati ime i prezime sudionika, instituciju sudionika, trajanje događaja, svrhu i cilj događaja, kratak opis događaja te preporuku/komentar što i na koji način promijeniti ili poboljšati u Hrvatskoj temeljem saznanja dobivenih na IAEA događaju [↑](#footnote-ref-2)
3. Pisana *suglasnost poslodavca je na hrvatskom, a treba sadržavati:**naziv događaja na engl.,RER XXXXX, EVT XXXXX oznaku događaja, datum i mjesto održavanja, ime i prezime kandidata, navod da je kandidat stalno zaposlen kod poslodavca, traži li se financijska potpora od IAEA te izjava da će kandidat nakon sudjelovanja dostaviti izvješće NLO-u o sudjelovanju ukoliko mu bude osigurana financijska potpora IAEA. Priložiti u inTouch+ sustavu pod „Dokumenti“* [↑](#footnote-ref-3)
4. Izvješće treba sadržavati ime i prezime sudionika, instituciju sudionika, trajanje događaja, svrhu i cilj događaja, kratak opis događaja te preporuku/komentar što i na koji način promijeniti ili poboljšati u Hrvatskoj temeljem saznanja dobivenih na IAEA događaju [↑](#footnote-ref-4)